Main ContentPlaceholder

Kotimaa

Mirkku ja tytär hieraisivat silmiään katsoessaan Pikku Kakkosta – ”Ensin ajattelin, että lapsi sekoilee”

Tekninen ongelma Yle Areenan tekstityksissä aiheutti kiusallisia tilanteita kotikatsomoissa, kun yhdessä lastenohjelmassa alettiin puhua poliisista ja murhista ja toisessa ”jälkeenjääneestä huorasta.”

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Kommentoi

Virheellisten tekstitysten perusteella Pikku Kakkosen juontaja näytti opettavan, mitä murhaan tarvitaan.­

Lohjalainen perheenäiti Mirkku ja hänen 8-vuotias lapsensa hieraisivat silmiään katsoessaan Pikku Kakkosta Yle Areenasta tiistaina. – Se oli aika nopea tilanne. Kahdeksanvuotias, joka osaa tietenkin lukea, alkoi katsoa ohjelmaa, kun hoidin pienempää lasta. Sitten hän yhtäkkiä huusi, että äiti, mitä täällä puhutaan murhista ja poliisista. ”Murhaan tarvitaan ase.”­ – Ensin ajattelin, että lapsi sekoilee, mutta sitten huomasin, että siellä oli aikamoisen mielenkiintoiset tekstit. Se oli ihan selkeästi aikuisille tarkoitetusta ohjelmasta, ehkä poliisietsiväsarjasta. Mirkun ottamissa kuvissa näkyy, kuinka tekstitykset ovat yhdistyneet juontajan eleisiin varsin kyseenalaisella tavalla. Näyttää siltä, että juontaja opettaa lapsille murhan perusaineksia: ”Murhaan tarvitaan ase. Ja Ruumis.” – Lapsi oli alkanut juuri katsomaan ohjelmaa, eikä siinä ollut ehtinyt vielä oikein mitään edes tapahtua, niin heti oli murhat ja ruumiit esillä, Mirkku päivittelee. ”Ja ruumis.”­ – Oli ironista vielä, että siinä jaksossa vieraaksi olivat tulossa liikennepuistokonstaapelit Maltti ja Valtti vieraaksi. Tekstitysvika koski laajasti Yle Areenan ohjelmia Yle Areenan palvelupäällikkö Kari Haakana pahoittelee virhettä. – Eihän se tietenkään toivottavaa ole, eikä sitä ole kukaan tahallisesti tehnyt. Tietysti olemme pahoillamme siitä, että tekstitykset eivät ole osuneet kohdalleen. Teknisestä viasta johtuen tekstitysvirheitä esiintyi Yle Areenan ohjelmissa laajasti maanantai-illasta alkaen, jolloin yhtiö kertoi asiasta palvelun Facebook-sivuilla. – Väärän ohjelman tekstitykset yhdistyivät väärään ohjelmaan, Haakana tiivistää ongelma. ”Poliisin ja murhaajan välisessä kissa ja hiiri -leikissä –”­ Tiedossa ei ole kuinka montaa ohjelmaa virhe loppujen lopuksi koski. Haakanan mukaan ainakin kaikissa tekstitetyissä ohjelmissa oli väärät tekstitykset. Pikku Kakkoseen ilmestynyt tekstitys osoittaa, että järjestelmä tekstitti myös ohjelmia, joissa niitä ei tavallisesti ole ollenkaan. – Suurin osa ongelmista saatiin korjattua tiistaina ja viimeiset korjaukset tehtiin keskiviikkoaamuna. Kaikki tekstitykset haettiin ohjelmiin järjestelmästä uudelleen varmuuden vuoksi. Haakanan mukaan ongelma saatiin korjattua sen verran nopeasti, ettei asiakkaiden antama palauteryöppy ollut suuri. – Sitä tuli tasaisesti, kun ihmiset huomasivat, että tekstitykset ovat väärin. Ihmiset jakoivat Facebookissa kuvakaappauksia katsomiensa ohjelmien erikoisista tekstityksistä. Joukossa on myös lastenohjelma, jonka tekstitys oli kuvakaappauksen mukaan ”Sä olet jälkeenjäänyt huora”. Murhatekstitys tiededokumentista Mirkku ja hänen lapsensa eivät katsoneet Pikku Kakkosen jaksoa pidemmälle. Äiti muistelee, että siinä olisi mainittu Weston. Nimi viittaa viime viikon maanantaina Yle Areenassa julkaistuun tiededokumenttiin Rikostutkinnan historiasta. Kyseessä on kolmiosainen BBC:n dokumentti. Sen ensimmäisen jakson nimi on Ruumiit. Tekstitetyn kertojanäänen repliikit jakson alussa vastaavat Pikku Kakkosessa esiintyneitä tekstityksiä. ”Kaikki olennaisia todisteita, kun murhaaja yritetään saada kiinni.”­ Jakson esittelytekstissä kerrotaan, että ”Ilman ruumista ei ole murhaa. Usein juuri murhauhrin ruumis on tärkein todiste, jossa säilyvät tärkeimmät johtolangat. Mitä uhrin ruumis voi kertoa murhan tekijästä?” Sarjan juontaa kirurgi ja tiedekirjailija Gabriel Weston.